
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 255 

9 Δεκεμβρίου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 123 
Καθορισμός όρων και προϋποθέσεων αδειοδότησης και 
λειτουργίας των φορέων κατάρτισης διαμεσολαβη¬ 
τών σε αστικές και εμπορικές υποθέσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 2 και 3 του ν. 1338/1983 (Α' 34), 
όπως η παράγραφος 1 του άρθρου 1 αντικαταστάθηκε με 
την παράγραφο 1 του άρθρου 6 του ν. 1440/1984 (Α' 70). 

β) Του άρθρου 5 παρ. 2 του ν. 3898/2010 (Α' 211). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ/τος 63/2005 (Α' 98). 

δ) Του άρθρου 4 παρ. 1, 2 και 3 του π.δ/τος 65/2011 
(Α' 147). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την υπ’ αριθμ. 288/2011 γνωμοδότηση του Συμβουλίου 
της Επικράτειας, μετά από πρόταση των Υπουργών Δικαι¬ 
οσύνης, Διαφάνειας και Ανθρωπίνων Δικαιωμάτων, Ανά¬ 
πτυξης, Ανταγωνιστικότητας και Ναυτιλίας και Παιδείας, 
Δια Βίου Μάθησης και Θρησκευμάτων, αποφασίζουμε: 

ΑΡΘΡΟ 1 

ΦΟΡΕΑΣ ΚΑΤΑΡΤΙΣΗΣ 

1. Φορέας κατάρτισης διαμεσολαβητών που εφεξής 
καλείται στο παρόν «Φορέας» μπορεί να είναι αστική 
μη κερδοσκοπική εταιρεία που συνιστούν από κοινού 
ένας τουλάχιστον δικηγορικός σύλλογος και ένα τουλά¬ 
χιστον από τα επιμελητήρια της Χώρας και λειτουργεί 
μετά τη χορήγηση άδειας από το Τμήμα Δικηγορικού 
Λειτουργήματος και Δικαστικών Επιμελητών που ανή¬ 
κει στη Γενική Διεύθυνση Διοίκησης Δικαιοσύνης του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων (άρθρο 5 παρ. 1 του ν. 3898/2010). 

2. Ο Φορέας έχει διοικητική και οικονομική αυτοτέλεια. 

3. Ο Φορέας υποχρεούται να απασχολεί κατ’ ελάχιστον 
το ακόλουθο διευθυντικό προσωπικό: α) ένα Διευθυντή του 
Φορέα, β) ένα Διευθυντή Κατάρτισης και γ) έναν Συντονιστή 
Ενεργειών Κατάρτισης, ο οποίος δύναται να εκτελεί και 
χρέη Υπεύθυνου κοινωνικά ευάλωτων ομάδων. Οι ανωτέρω 
πρέπει να κατέχουν τίτλο σπουδών τριτοβάθμιας εκπαί¬ 
δευσης της ημεδαπής ή αντίστοιχο τίτλο σπουδών σχολής 


της αλλοδαπής, συνοδευόμενο από πράξη αναγνώρισης 
του ΔΙ.Κ.Α.Τ.Σ.Α. ή από πιστοποιητικό αναγνώρισης του 
Δ.Ο.Α.Τ.Α.Π. για την ισοτιμία ή/και την αντιστοιχία. 

4. Ο Φορέας υποχρεούται να απασχολεί διοικητικό 
προσωπικό για γραμματειακή υποστήριξη. 

ΑΡΘΡΟ 2 

ΣΚΟΠΟΙ - ΑΡΜΟΔΙΟΤΗΤΕΣ ΦΟΡΕΑ ΚΑΤΑΡΤΙΣΗΣ 

1. Ο σκοπός του Φορέα είναι: 

α) Η παροχή υπηρεσιών βασικής εκπαίδευσης στους υπο¬ 
ψήφιους διαμεσολαβητές και μετεκπαίδευσης στους διαμε¬ 
σολαβητές για την απόκτηση γνώσεων και δεξιοτήτων που 
είναι αναγκαίες για την άσκηση της διαμεσολάβησης, 
β) Ο σχεδιασμός προγραμμάτων εκπαίδευσης, κατά 
τα αναφερόμενα στο Παράρτημα Α του παρόντος, και 
μετεκπαίδευσης, 

γ) Η δημοσιότητα και προβολή του θεσμού της διαμε- 
σολάβησης και η παροχή κάθε σχετικής πληροφορίας 
στο ευρύ κοινό. 

2. Για την υλοποίηση των σκοπών του ο Φορέας πραγ¬ 
ματοποιεί κάθε αναγκαίο έργο και ιδίως συνεργάζεται 
με αντίστοιχους αναγνωρισμένους φορείς της αλλο¬ 
δαπής, αλλά και με πρόσωπα αναγνωρισμένου επιστη¬ 
μονικού κύρους για θέματα της αρμοδιότητάς τους, 
διοργανώνει συνέδρια, ημερίδες και σεμινάρια. 

ΑΡΘΡΟ 3 

ΟΡΟΙ ΚΑΙ ΠΡΟΫΠΟΘΕΣΕΙΣ ΑΔΕΙΟΔΟΤΗΣΗΣ 
ΚΑΙ ΛΕΙΤΟΥΡΓΙΑΣ ΦΟΡΕΑ 

1. Ο Φορέας υποβάλλει στην υπηρεσία του άρθρου 1 
παράγραφος 1 του παρόντος σφραγισμένο φάκελο που 
περιλαμβάνει σε δύο αντίτυπα (πρωτότυπο, αντίγραφο) 
και σε ηλεκτρονική μορφή την αίτησή του για αδειοδό- 
τηση, συνοδευόμενη από τα ακόλουθα δικαιολογητικά: 

α) Κατάθεση παράβολου, σύμφωνα με τα οριζόμενα 
στο άρθρο 5 παράγραφος 3 του νόμου 3898/2010, 
β) Επικυρωμένο αντίγραφο του καταστατικού του 
Φορέα, από το οποίο προκύπτει με σαφήνεια ο σκοπός 
αυτού και το πιστοποιητικό εγγραφής του στο Πρωτο¬ 
δικείο της περιφέρειας της έδρας του, 
γ) Θεωρημένο αντίγραφο βεβαίωσης έναρξης εργα¬ 
σιών του Φορέα από την αρμόδια ΔΟΥ, 
δ) Υπεύθυνη Δήλωση του νόμου 1599/1986 υπογεγραμ¬ 
μένη από τον νόμιμο εκπρόσωπο του Φορέα, στην οποία 
βεβαιώνεται ότι ο Φορέας διαθέτει το απαιτούμενο δι¬ 
ευθυντικό και διοικητικό προσωπικό, όπως ορίζεται στο 
άρθρο 1 παράγραφοι 3 και 4 του παρόντος, 

ε) Κατάλογο εκπαιδευτών διαμεσολαβητών μαζί με επι¬ 
κυρωμένα αποδεικτικά τίτλων σπουδών και εκπαιδευτικής 
ή επαγγελματικής εμπειρίας των εν λόγω εκπαιδευτών, 
όπως πιστοποιητικά προϋπηρεσίας, βεβαιώσεις φορέων, 
επίσημα έγγραφα σχετικά με επαγγελματική εμπειρία, 
στ) Οποιοδήποτε νόμιμο δικαιολογητικό που αποδει- 
κνύει νομή, κατοχή, χρήση ή κυριότητα του χώρου εκπαί¬ 
δευσης, όπως παραχωρητήριο χρήσης ή άλλο ιδιωτικό 
συμφωνητικό, 

ζ) Διάγραμμα κάτοψης του χώρου εκπαίδευσης υπογε¬ 
γραμμένο από πολιτικό μηχανικό, στο οποίο εμφαίνεται 
ότι ο εν λόγω χώρος διαθέτει τουλάχιστον τρεις χωρι¬ 
στές αίθουσες διδασκαλίας και ειδικότερα δύο αίθου¬ 
σες κατάλληλες για τη διεξαγωγή των μαθημάτων και 
προσομοιώσεων και μία αίθουσα διαλέξεων, 
η) Υπεύθυνη Δήλωση του νόμου 1599/1986 υπογεγραμ¬ 
μένη από τον νόμιμο εκπρόσωπο του Φορέα, στην οποία 
βεβαιώνεται ότι οι τρεις αίθουσες διδασκαλίας έχουν 
επαρκή υλικοτεχνική υποδομή και είναι κατάλληλες για 
το σκοπό της εκπαίδευσης και ειδικότερα διαθέτουν τον 
κατ’ ελάχιστον απαιτούμενο εξοπλισμό, σύμφωνα με τα 
οριζόμενα στο άρθρο 7 του παρόντος, 
θ) Αναλυτικό πρόγραμμα σπουδών για τα μαθήματα 
της βασικής εκπαίδευσης, όπως ορίζεται στο Παράρ¬ 
τημα, και μετεκπαίδευσης, 

ι) Υπεύθυνη δήλωση του νόμου 1599/1986 υπογεγραμ¬ 
μένη από το Διευθυντή Κατάρτισης ή τον Συντονιστή 
Ενεργειών Κατάρτισης, στην οποία βεβαιώνεται ο αριθ¬ 
μός των υποψήφιων διαμεσολαβητών που θα συμμετέ¬ 
χουν σε κάθε εκπαιδευτική περίοδο στα προγράμματα 
βασικής εκπαίδευσης, σύμφωνα με τα οριζόμενα στο 
άρθρο 6 παράγραφος 3 του παρόντος. 

2. Ο φάκελος μετά την κατάθεσή του στην υπηρεσία 
του άρθρου 1 παράγραφος 1 του παρόντος αποσφρα¬ 
γίζεται και ελέγχεται η πληρότητά του όσον αφορά 
στα συνημμένα δικαιολογητικό. Σε περίπτωση που τα 
δικαιολογητικό είναι ελλιπή ζητείται εγγράφως από τον 
αντίστοιχο Φορέα να αποστείλει, εντός τριάντα (30) 
ημερών από τη γνωστοποίηση, τα απαιτούμενα δικαιο- 
λογητικά. Μετά την παραλαβή, τα δικαιολογητικό εξε¬ 
τάζονται εκ νέου και η ανωτέρω υπηρεσία αποφαίνεται 
για την πληρότητα και συμβατότητά τους. 

3. Σε περίπτωση που ο Φορέας είτε δεν προσκομίσει 
τα δικαιολογητικό εντός της προθεσμίας των τριάντα 
(30) ημερών, είτε αυτά που θα προσκομίσει δεν είναι 
πλήρη, σύμφωνα με τα οριζόμενα στην παράγραφο 1, η 
αίτηση χαρακτηρίζεται ελλιπής και απορρίπτεται. 

4. Ο Φορέας, του οποίου ο φάκελος κρίνεται πλήρης 
και συμβατός υπόκειται στη συνέχεια σε αξιολόγηση και 
βαθμολόγηση, σύμφωνα με τη διαδικασία που ορίζεται 
στο άρθρο 8 του παρόντος. Προς τούτο ο σχετικός 
φάκελος διαβιβάζεται στην Επιτροπή Πιστοποίησης Δι¬ 
αμεσολαβητών του άρθρου 6 του νόμου 3898/2010. 

5. Για τη χορήγηση της άδειας λειτουργίας απαιτείται ο 
Φορέας να συγκεντρώνει για κάθε άξονα κριτηρίων τουλά¬ 
χιστον το ήμισυ του σχετικού συντελεστή βαρύτητας και 
συνολική βαθμολογία ίση ή μεγαλύτερη του 60. 

6. Εφόσον πληρούνται οι κατά τα ανωτέρω όροι και προϋ¬ 
ποθέσεις, χορηγείται στον Φορέα η σχετική άδεια λειτουρ¬ 
γίας του. Διαφορετικά, η αίτησή του απορρίπτεται. 

ΑΡΘΡΟ 4 

ΠΕΡΙΕΧΟΜΕΝΟ ΚΑΙ ΔΙΑΡΚΕΙΑ ΠΡΟΓΡΑΜΜΑΤΩΝ 
ΒΑΣΙΚΗΣ ΕΚΠΑΙΔΕΥΣΗΣ ΚΑΙ ΜΕΤΕΚΠΑΙΔΕΥΣΗΣ 

1. Η βασική εκπαίδευση και κατάρτιση περιλαμβάνει θε¬ 
ωρία της διαμεσολάβησης και εφαρμογές πρακτικής των 


θεωρητικών γνώσεων υπό την καθοδήγηση, υποστήριξη 
και επίβλεψη εκπαιδευτή διαμεσολάβησης, όπως το περιε¬ 
χόμενο του προγράμματος αναφέρεται στο Παράρτημα Α 
του παρόντος, με ελάχιστο αριθμό ακέραιων μονάδων εκ¬ 
παίδευσης σαράντα (40) ωρών (εκπαιδευτική περίοδος). 

2. Η μετεκπαίδευση των διαπιστευμένων διαμεσολαβη¬ 
τών συνίσταται στην τακτική προαγωγή των γνώσεών 
τους ανά διετία και με ελάχιστο αριθμό ακέραιων μονά¬ 
δων εκπαίδευσης δέκα (10) ωρών. 

ΑΡΘΡΟ 5 

ΕΚΠΑΙΔΕΥΤΗΣ ΔΙΑΜΕΣΟΛΑΒΗΤΩΝ 

Ο εκπαιδευτής διαμεσολαβητών πρέπει να είναι είτε 
διαπιστευμένος εκπαιδευτής διαμεσολαβητών με διεθνή 
αναγνώριση και εμπειρία συμμετοχών σε διαδικασία 
διαμεσολάβησης σύμφωνα με την αιτιολογημένη γνώμη 
του Φορέα, είτε να διαθέτει σωρευτικά τα ακόλουθα 
προσόντα: 

1) Να είναι διαπιστευμένος ως διαμεσολαβητής, 

2) Να έχει εκπαιδευτεί και πιστοποιηθεί ως εκπαιδευ¬ 
τής διαμεσολαβητών σε αναγνωρισμένου κύρους φορέα 
κατάρτισης εκπαιδευτών διαμεσολαβητών της ημεδα¬ 
πής ή αλλοδαπής, με χρόνο εκπαίδευσης τουλάχιστον 
σαράντα (40) ωρών, 

3) Να έχει εμπειρία συμμετοχών σε διαδικασίες δια- 
μεσολάβησης ως διαμεσολαβητής ή βοηθός διαμεσολα¬ 
βητή ή νομικός παραστάτης ενός εκ των μερών, 

4) Να έχει πενταετή επαγγελματική εμπειρία στο γνω¬ 
στικό του αντικείμενο και 

5) Να κατέχει μεταπτυχιακό ή διδακτορικό δίπλωμα 
στον επιστημονικό του κλάδο ή να έχει τουλάχιστον 
διακόσιες (200) ώρες πιστοποιημένης εκπαίδευσης δι- 
αμεσολάβησης. 

ΑΡΘΡΟ 6 

ΥΠΟΨΗΦΙΟΙ ΔΙΑΜΕΣΟΛΑΒΗΤΕΣ 

1. Οι υποψήφιοι δικηγόροι διαμεσολαβητές υποβάλ¬ 
λουν αίτηση στον Φορέα για τη συμμετοχή τους σε προ¬ 
γράμματα βασικής εκπαίδευσης, εφόσον α) δεν έχουν 
καταδικασθεί αμετάκλητα για κακούργημα ή πλημμέλη¬ 
μα, που κωλύουν το διορισμό τους ως δικηγόρων, σύμ¬ 
φωνα με το άρθρο 26 παράγραφος 1 του ΝΔ 3026/1954 
(Κώδικα Περί Δικηγόρων), όπως αποδεικνύεται με την 
προσκόμιση αποσπάσματος ποινικού μητρώου και 
β) προσκομίσουν βεβαίωση από τον οικείο Δικηγορικό 
Σύλλογο ότι ασκούν το δικηγορικό επάγγελμα και ότι 
δεν έχουν καταδικασθεί πειθαρχικά με ποινή προσω¬ 
ρινής ή οριστικής παύσης. 

2. Οι υποψήφιοι διαμεσολαβητές που δεν είναι δικηγό¬ 
ροι υποβάλλουν την ανωτέρω αίτηση, εφόσον πληρού- 
νται σωρευτικά οι ακόλουθες προϋποθέσεις: 

α) Είναι κάτοχοι τίτλου σπουδών ανώτατου εκπαιδευ¬ 
τικού ιδρύματος της ημεδαπής ή αντίστοιχου τίτλου 
σπουδών σχολών της αλλοδαπής, που συνοδεύεται από 
πράξη αναγνώρισης του ΔΙ.Κ.Α.Τ.Σ.Α. ή από πιστοποιητι¬ 
κό αναγνώρισης του Δ.Ο.Α.Τ.Α.Π. για την ισοτιμία ή/και 
την αντιστοιχία και 

β) Δεν συντρέχουν τα κωλύματα του άρθρου 8 του 
νόμου 3528/2007, όπως αποδεικνύεται με την προσκό¬ 
μιση αποσπάσματος ποινικού μητρώου. 

3. Ο αριθμός των υποψήφιων διαμεσολαβητών που 
συμμετέχουν σε κάθε εκπαιδευτική περίοδο στα προ¬ 
γράμματα βασικής εκπαίδευσης δεν μπορεί να υπερ¬ 
βαίνει τους 18. Οι εκπαιδευτές δεν δύνανται να είναι 
λιγότεροι από δύο για κάθε εκπαιδευτική περίοδο. 

ΑΡΘΡΟ 7 

ΧΩΡΟΣ ΕΚΠΑΙΔΕΥΣΗΣ 

1. Τα προγράμματα βασικής εκπαίδευσης και μετεκπαίδευ¬ 
σης γίνονται σε ειδικό χώρο, ο οποίος διαθέτει τουλάχιστον 
τρεις χωριστές αίθουσες διδασκαλίας και ειδικότερα δύο 
αίθουσες κατάλληλες για τη διεξαγωγή των μαθημάτων 
και προσομοιώσεων και μία αίθουσα διαλέξεων. 

2. Οι εν λόγω αίθουσες διδασκαλίας πρέπει να έχουν 
επαρκή υλικοτεχνική υποδομή και να είναι κατάλληλες 
για το σκοπό της εκπαίδευσης, ειδικότερα πρέπει να 
διαθέτουν κατ’ ελάχιστον τον παρακάτω εξοπλισμό: 

α) ένα διαφανοσκόπειο (ονθΓύθαά ριό]θοΙογ) και μία 
οθόνη προβολής για δυναμικότητα 15 καταρτιζομένων ή 
οποιοδήποτε άλλο μέσο προβολής ήχου και εικόνας. 

β) Πίνακα ανά αίθουσα. 

γ) Φωτοαντιγραφικό Μηχάνημα. 

δ) Μία τηλεόραση και ένα μαγνητοσκόπιο ή μία συ¬ 
σκευή αναπαραγωγής ψηφιακών δίσκων(νίόβο ή ϋ\/0 
ρίαγθή. 

ε) Τραπέζια και καθίσματα ανά αίθουσα, αναλόγου 
αριθμού με τη δυναμικότητα της αίθουσας. 

ΑΡΘΡΟ 8 

ΣΥΣΤΗΜΑ ΕΛΕΓΧΟΥ - ΑΞΙΟΛΟΓΗΣΗΣ 

1. Η αξιολόγηση και βαθμολόγηση του υπό αδειοδότηση 
Φορέα γίνεται με απόφαση της Επιτροπής Πιστοποίησης 


Διαμεσολαβητών του άρθρου 6 του νόμου 3898/2010, 
βάσει των ακόλουθων τεσσάρων αξόνων κριτηρίων: 

Α. Οργάνωση, Λειτουργία - Παρεχόμενη Κατάρτιση 

Β. Διευθυντικό, Διοικητικό & Επιστημονικό Προσωπικό 

Γ. Υλικοτεχνική Υποδομή 

Δ. Συνέντευξη με τον Διευθυντή Κατάρτισης 

2. Κάθε άξονας κριτηρίων αποτελείται από επί μέρους 
παραμέτρους με διαφορετικούς συντελεστές βαρύτητας 
και κλίμακα βαθμολογίας από 1 έως 100. Τα κριτήρια, οι 
παράμετροι, οι αντίστοιχοι συντελεστές βαρύτητας και 
ο τρόπος βαθμολόγησης αποτυπώνονται στο Έντυπο 
Ελέγχου, το οποίο αποτελεί αναπόσπαστο μέρος της 
απόφασης της Επιτροπής Πιστοποίησης Διαμεσολαβη¬ 
τών του άρθρου 6 του νόμου 3898/2010. 

3. Η συνολική βαθμολογία συντίθεται από τέσσερις επιμέ- 
ρους βαθμούς, οι οποίοι αποτυπώνουν την αξιολόγηση: 

- οργάνωσης, λειτουργίας/παρεχόμενης κατάρτισης, 

- του διευθυντικού, διοικητικού και επιστημονικού 
προσωπικού 

- της επάρκειας και ποιότητας της υλικοτεχνικής 
υποδομής, 

- της συνέντευξης. 

4. Οι τέσσερις βαθμοί συμμετέχουν στη συνολική βαθ¬ 
μολογία με συντελεστές βαρύτητας που αποτυπώνονται 
στον επόμενο πίνακα: 


ΑΞΟΝΑΣ ΚΡΙΤΗΡΙΩΝ 

ΣΥΝΤΕΛΕΣΤΗΣ ΒΑΡΥΤΗΤΑΣ 

ΟΡΓΑΝΩΣΗ ΛΕΙΤΟΥΡΓΙΑ - ΠΑΡΕΧΟΜΕΝΗ ΚΑΤΑΡΤΙΣΗ 

0,35 

ΔΙΕΥΘΥΝΤΙΚΟ, ΔΙΟΙΚΗΤΙΚΟ & ΕΠΙΣΤΗΜΟΝΙΚΟ ΠΡΟΣΩΠΙΚΟ 

0,3 

ΥΛΙΚΟΤΕΧΝΙΚΗ ΥΠΟΔΟΜΗ 

0,3 

ΣΥΝΕΝΤΕΥΞΗ 

0,05 

ΣΥΝΟΛΙΚΟΣ ΒΑΘΜΟΣ ΦΟΡΕΑ 

Μ - 0,35Α + 0,3Β + 0,3Γ + 0,05Δ 


5. Τα κριτήρια αξιολόγησης ελέγχονται, αποτυπώνονται και βαθμολογούνται κατά περίπτωση, σύμφωνα με τον 
ακόλουθο πίνακα: 


ΑΞΟΝΑΣ ΚΡΙΤΗΡΙΩΝ 

ΚΑΤΗΓΟΡΙΑ ΒΑΘΜΟΥ 

Α. ΟΡΓΑΝΩΣΗ, ΛΕΙΤΟΥΡΓΙΑ, ΠΑΡΕΧΟΜΕΝΗ ΚΑΤΑΡΤΙΣΗ 

Α.1. Οργάνωση και λειτουργία 

Α.2. Παρεχόμενη κατάρτιση 

Β. ΔΙΕΥΘΥΝΤΙΚΟ, ΔΙΟΙΚΗΤΙΚΟ 

ΚΑΙ ΕΠΙΣΤΗΜΟΝΙΚΟ ΠΡΟΣΩΠΙΚΟ 

Β. 1. Διευθυντής Φορέα 

Β. 2. Διευθυντής Κατάρτισης 

Β. 3. Συντονιστής Ενεργειών Κατάρτισης 

Β. 3. Συντονιστής Ενεργειών Κατάρτισης 

Β. 4. Υπεύθυνος κοινωνικά ευάλωτων ομάδων 

Γ. ΥΛΙΚΟΤΕΧΝΙΚΗ ΥΠΟΔΟΜΗ 

Γ. Κτιριακή υποδομή/εξοπλισμός 

Δ. ΣΥΝΕΝΤΕΥΞΗ 

Δ. Συνέντευξη 


6. Ο τελικός βαθμός κάθε άξονα κριτηρίων προκύπτει από το μέσο όρο των βαθμών των μελών της Επιτροπής 
Πιστοποίησης Διαμεσολαβητών, ύστερα από τη διενέργεια επιτόπιου ελέγχου στον Φορέα και συνέντευξη με 
τον Διευθυντή Κατάρτισης. 


ΑΡΘΡΟ 9 

ΔΙΑΧΕΙΡΙΣΗ ΑΛΛΑΓΩΝ ΣΤΟΙΧΕΙΩΝ ΤΟΥ ΦΟΡΕΑ 

1. Ως αλλαγή ή μεταβολή ορίζεται κάθε τροποποίηση, αντικατάσταση, μετατροπή ή συμπλήρωση των επιμέρους 
στοιχείων των νομικών και λοιπών υποχρεώσεων, της κτιριακής και υλικοτεχνικής υποδομής, του διευθυντικού, 
επιστημονικού και διοικητικού προσωπικού του Φορέα. 

2. Ο Φορέας που έχει ήδη αδειοδοτηθεί υποβάλλει στην υπηρεσία του άρθρου 7 του νόμου 3898/2010 αίτηση 
με τις αιτούμενες αλλαγές ή μεταβολές, η οποία συνοδεύεται με τα αντίστοιχα δικαιολογητικά, όπως ορίζονται 
στο άρθρο 3 του παρόντος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Η Επιτροπή Πιστοποίησης Διαμεσολαβητών του 
άρθρου 6 του νόμου 3898/2010 προβαίνει σε σχετικό 
έλεγχο και βαθμολόγηση της νέας κατάστασης, σύμφω¬ 
να με τα οριζόμενα στο άρθρο 8 του παρόντος. 

ΑΡΘΡΟ 10 

ΚΥΡΩΣΕΙΣ 

1. Αν διαπιστωθεί ότι, προκειμένου να επιτευχθεί η 
αδειοδότηση και λειτουργία του Φορέα, στον φάκελο 
του άρθρου 3 του παρόντος δηλώθηκαν ή κατατέθηκαν 
στοιχεία ψευδή ή αποκρύφθηκαν τα αληθή, ο Υπουργός 
Δικαιοσύνης, Διαφάνειας και Ανθρωπίνων Δικαιωμάτων, 
ύστερα από εισήγηση της Επιτροπής Πιστοποίησης Δι¬ 
αμεσολαβητών του άρθρου 6 του νόμου 3898/2010, ανα¬ 
καλεί οριστικά την άδεια λειτουργίας του Φορέα. Στην 
περίπτωση δε που η ως άνω παράβαση θα είχε μεν ως 
συνέπεια τη χορήγηση της άδειας, αλλά με βαθμολογία 
χαμηλότερη της επιτευχθείσας, ο Υπουργός Δικαιοσύ¬ 
νης, Διαφάνειας και Ανθρωπίνων Δικαιωμάτων, ύστερα 
από εισήγηση της ίδιας Επιτροπής, ανακαλεί οριστικά 
ή προσωρινά την άδεια λειτουργίας. 

2. Σε περίπτωση μη τήρησης των νόμιμων υποχρε¬ 
ώσεων του Φορέα κατά το στάδιο λειτουργίας του, 
ο Υπουργός Δικαιοσύνης, Διαφάνειας και Ανθρωπίνων 
Δικαιωμάτων, ύστερα από εισήγηση της Επιτροπής Πι¬ 
στοποίησης Διαμεσολαβητών του άρθρου 6 του νόμου 
3898/2010, δύναται να επιβάλλει για κάθε παράβαση, 
ανάλογα με τη βαρύτητα της παράβασης, το βαθμό 
υπαιτιότητας των οργάνων του και την τυχόν ύπαρξη 
υποτροπής, μία από τις παρακάτω κυρώσεις: 

α) χρηματικό πρόστιμο από 5.000 μέχρι 30.000 ευρώ ή 

β) προσωρινή ή οριστική ανάκληση της άδειας του 
Φορέα. 

3. Οι ανωτέρω διοικητικές κυρώσεις επιβάλλονται με 
αιτιολογημένη απόφαση μετά από έγγραφη κλήτευση 
του Φορέα για παροχή εξηγήσεων. 

ΑΡΘΡΟ 11 

Προσαρτάται και αποτελεί αναπόσπαστο τμήμα του 
παρόντος διατάγματος το κάτωθι παράρτημα: 

ΠΑΡΑΡΤΗΜΑ 

Περιεχόμενο βασικής εκπαίδευσης - 
κατάρτισης διαμεσολαβητών 

ΜΕΡΟΣ Α' ΘΕΩΡΙΑ 

I. Εισαγωγή και Γενικές Αρχές της διαμεσολάβησης 

1. Αναφορά στον ορισμό και σε κοινοτικά και αλλο¬ 
δαπά κείμενα. 

2. Γενικά για τη σημασία της διαμεσολάβησης, το 
σκοπό της ως διαδικασίας, τις φάσεις αυτής και το 
ρόλο του διαμεσολαβητή. 

3. Διάκριση της διαμεσολάβησης από μορφές δικα¬ 
στικών διαδικασιών και άλλους εναλλακτικούς τρόπους 
επίλυσης των διαφορών. 

4. Πεδίο εφαρμογής της διαμεσολάβησης - Νομικό 
πλαίσιο, εθνικό, κοινοτικό. 

II. Εξέλιξη της διαδικασίας 

1. Προετοιμασία (δημιουργία φακέλου) 

2. Φάσεις της διαμεσολάβησης (Σύμβαση - συλλο¬ 
γή στοιχείων - ανάλυση συμφερόντων - εκτίμηση των 
εναλλακτικών λύσεων - τελική συμφωνία). 

3. Ενδιάμεσες διαδικαστικές ιδιαιτερότητες (διάλογος 
με κάθε μέρος - διάλογος με όλα τα μέρη - συμμετοχή 
τρίτων). 

III. Τεχνικές διαπραγμάτευσης και επικοινωνίας 

1. Γ ενικές αρχές ανάλυσης της διαπραγμάτευσης 


2. Μέθοδος διαπραγμάτευσης, όπως διαισθητική, δι¬ 
ανεμητική, ολοκληρωμένη βάσει συμφερόντων και θέ¬ 
σεων αξιώσεων. 

3. Εισαγωγικά περί επικοινωνίας. 

4. Τεχνικές επικοινωνίας και παρέμβασης, όπως ακρό¬ 
αση, παράφραση, υποβολή ερωτήσεων, πλαισίωση. 

5. Τεχνικές ανάπτυξης και αξιολόγησης γνώσεων, 
όπως τεχνική δημιουργικότητας, ανάλυση κινδύνων, 
υπερπήδηση καταστάσεων και αντιστάσεων, φραγμών, 
ανισότητα δυνάμεων, κλιμάκωση έντασης). 

IV. Ανάλυση συγκρούσεων 

1. Θεωρία των συγκρούσεων. 

2. Τύπος συγκρούσεων. 

3. Παράγοντες, δυναμική και ανάλυση συγκρούσεων. 

4. Φάσεις κλιμάκωσης. 

5. Τεχνικές παρέμβασης. 

V. Το δίκαιο της διαμεσολάβησης 

1. Προϋποθέσεις πλαισίου (συμφωνία διαμεσολάβησης, 
ζητήματα ευθύνης, ζητήματα αμοιβής). 

2. Δεοντολογία και εμπιστευτικότητα. 

3. Διάκριση καθηκόντων μεσολαβητή και νομικού συ¬ 
μπαράσταση μερών. Συνεργασία. 

VI. Εισαγωγή στη θεωρία της προσωπικότητας 

1. Δομές. 

2. Βασικές αρχές ατομικής και ομαδικής ψυχολογίας. 

VII. Επίγνωση ίδιου ρόλου 

1. Θεωρία του ρόλου 

2. Η διαμεσολάβηση ως συμπεριφορά (αξιολόγηση, 
σεβασμός, επαγγελματική αποστασιοποίηση, ουδετε¬ 
ρότητα στη σύγκρουση, παραμερισμός ίδιων συναισθη¬ 
μάτων, διασύνδεση). 

3. Επιλογή μορφής διαμεσολάβησης όπως συνδρομής, 
κατεύθυνσης, διαμόρφωσης, εκτίμησης. 

4. Η ισχύς και το έλλογο στη διαμεσολάβηση. 

ΜΕΡΟΣ Β' ΕΦΑΡΜΟΓΗ 

1. Προσωπική και ομαδική εμπειρία 

2. Πρακτική επί τεχνικών. 

3. Χρησιμοποίηση ρόλων. Προσομοίωση. 

4. Ομαδική εργασία. 

5. Επεξεργασία υπόθεσης. 

6. Εξετάσεις. 

ΜΕΡΟΣ Γ ΕΦΑΡΜΟΓΗ 

Πιστοποίηση γνώσεων - Προφορικές και γραπτές 
εξετάσεις. 

ΑΡΘΡΟ 12 
ΕΝΑΡΞΗ ΙΣΧΥΟΣ 

Οι διατάξεις του παρόντος ισχύουν από τη δημοσίευ¬ 
σή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρω¬ 
πίνων Δικαιωμάτων, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 28 Νοεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ ΚΑΙ ΘΡΗΣΚΕΥΜΑΤΩΝ 

ΜΙΧΑΗΛ ΧΡΥΣΟΧΟΪΔΗΣ ΑΝΝΑ ΔΙΑΜΑΝΤΟΠΟΥΛΟΥ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 

